(1621) Refereyn .GHeen swaerder dinck op der aerden mach sijn Dan des menschen sonde groot bouen maten , Die soo seer worden gehaet gelijck fenijn Van de oude Philosophen op wat termijn Dat sy ooyt van de sonde hoorden praten , Plato heeft seer qualijck connen laten Te leeren schouwen de sond ' , al was ' t een man Van de heydensche natie , waer sy saten , Sy schoude de sonde al euen gan , Waer sijn wy Christen - menschen nu in ' t gespan , Die de stinckende sonden soo luttel achten , En men siet haer leuen in houerdijen dan , Bouen alle heydensch ' natien en geslachten , Soo compt eylaci de werelt vol van prachten , En eest gheen groote sonde dat men gebeuren siet , Onsen euen mensch in sonde versmachten , De sonde snoot , , groot , , brengt den mensch in ' t verdriet .HOort hoe de Philosophen de sonde schouwen , Den wel - spreckenden Cicero betoonet seer claer , Dat sy om de sonden te vlieden ginghen bouwen Huysen in de wildernis , om haer te onthouwen Van de wereltsche menschen , woonden daer , Deden oock mennighen arbeyt seer swaer , Daer sy nochtans van wet oft leer niet en verstonden , Voor de sonde hadden sy altijt soo grooten vaer , Wetende dat den mensch daer door wordt verslonden , Want wat plagen geschiedender dan door de sonden , Daer landen en stede om moeten vergaen , En isser niet mennich lant om ten gronden , Dat door de sonde niet langer mocht staen , Den Philosooph seyt dat hy ' t met sijn ooghen sach aen , De stede verbranden , om de sond ' het geschiet , Bias genaempt en oock veel menschen verstaen , De sonde snoot , , groot , , brengt den mensch in ' t verdriet .